Međunarodni fond za poljoprivredni razvoj

Međunarodni fond za poljoprivredni razvoj (IFAD - International Fund for Agricultural Development) je međunarodna finansijska institucija i specijalizirana agencija Ujedinjenih nacija posvećena iskorjenjivanju siromaštva i gladi u ruralnim krajevima država u razvoju. Jedina je multilateralna razvojna organizacija koja se isključivo fokusira na ruralne ekonomije i sigurnost hrane. Osnovana je kao međunarodna finansijska institucija 1977. kao jedan od glavnih rezultata ishoda Svjetske konferencije za hranu održane 1974. godine. 75 % siromašnih u svijetu žive u ruralnim područjima u zemljama u razvoju, ali samo 4% od zvanične razvojne pomoći odlazi na oblast poljoprivrede. IFAD je uključen u preko 200 projekata u gotovo 100 zemalja. Finansira i sponzorira inicijative koje poboljšavaju upravljanje zemljištem i vodama, razvijaju ruralnu infrastrukturu, obučavaju i obrazuju poljoprivrednike o efikasnijim tehnologijama, grade otpornost na klimatske promjene, poboljšavaju dostupnost tržišta i još mnogo toga. IFAD ima 180 država članica sa Organizacijom zemalja izvoznica nafte i članicama Organizacije za ekonomsku saradnju i razvoj. Od 2021., od svog osnivanja, IFAD je obezbijedio 23,2 milijarde američkih dolara kredita i grantova i koordinirao dodatnih 31 milijardu američkih dolara međunarodnog i domaćeg sufinansiranja. Sjedište organizacije je u italijanskom glavnom gradu Rimu i članica je Grupe za razvoj Ujedinjenih naroda. Trenutni predsjednik IFAD-a je Álvaro Lario iz Španije. Reference Vanjski linkovi Službena stranica IFAD-a